钦定古今图书集成/理学汇编/文学典/第191卷 > 吴渭月泉吟社 > 《社规》
## 钦定古今图书集成/理学汇编/文学典/第191卷 > 吴渭月泉吟社 > 《社规》

本社预于小春月望命题，至正月望日收卷。月终结
局，请诸处吟社用好纸楷书，以便誊副，而免于差舛；
明书州里姓号，以便供赏，而不致浮湛。切望如期差
人来问浦江县西地名前吴吴知县位，对面交卷，守
回标照应。俟评校毕，三月三日揭晓赏随诗册分送。
此固非足浼我同志，亦姑以讲前好，求新益云。